Für s DB-Personal vom Üg isch sèlli Zugleischtung ab dè 1980er Johr zuè nèm morgèfüllendè Brogramm worrè, well d DB diè Unteri Wuètèdalbaan uff Voschleiß befaarè hèt, wa in èrè zitwyligè Högschtgschwindigkeit vo 20 km/h gèndèt isch. Um dè Znüüni im Bhf. Wizä ynää z chönnè, hèt s Zugpersonal übbrigens èn längèrè Halt bim km 17,2 yglegt, dört stòt nämlich z Stüèlingè è Metzgerei näbb dè Baantrassè.